06 okt.
Septembrikuu viimasel päeval oli Tallinna Polütehnikumil külas University College Birmingham (UCB) esindaja hr. Martin Stanton, kes tutvustas meie kooli II ja III kursuse õpilastele edasiõppimise võimalusi Suurbritannia ühes suuremas ja dünaamilisemas linnas Birminghamis asuvas rahvusvaheliselt tunnustatud õppeasutuses. Hr. Martin Stanton’i ettekanne oli elav ja hoogne ning pani saalis istuvaid õpilasi endaga kaasa mõtlema. Pärast kooli, õpitavate erialade ja õppimistingimuste tutvustust oli õpilastel võimalus küsimusi esitada ja seda võimalust ka kasutati – uuriti erinevaid edasiõppimise võimalusi, päriti õppetoetuste kohta ning küsitleti töötamise ja õppimise ühildamise võimalustest Inglismaal.
Kaisa Liimets
Huvijuht